Des Gebiet vom Landkroas ghert scho recht lang zua Bayern. 1803 is des Landgricht Starnberg errichtet worn, des zum Isarkreis ghert håt, der 1838 in Oberbayern umgnennt worn is. 1862 is's Teil vom Beziaksamt Minga links vo da Isar worn und 1879/80 vom Beziaksamt Minga II. Erst 1902 is a eigens Beziaksamt Starnberg errichtet worn. 1939 is's in Landratsamt umdaft worn, der Beziak hoaßt seitdem Landkroas Starnberg.